EM i curling 1980

Europamesterskabet i curling 1980 for herre- og kvindehold var det sjette EM i curling. Mesterskabet blev arrangeret af European Curling Federation, og turneringen blev afviklet i Hvidovre Skøjtehal i København, Danmark i perioden 30. november – 6. december 1980.

Mændenes mesterskab havde deltagelse af tolv hold, hvilket var ny deltagerrekord, idet Luxembourg for første gang stillede op med et herrehold til EM. Kvindeturneringen satte med 11 deltagende hold ligeledes deltagerrekord, idet Wales og Holland debuterede ved mesterskabet.

Mænd 

De tolv hold mødtes alle-mod-alle (round robin-kampe), hvilket gav elleve kampe til hvert hold. Som noget nyt i forhold til året før var slutspillet reduceret til kun at omfatte tre hold. Vinderen af grundspillet gik direkte videre til finalen, mend nr. 2 og 3 spillede semifinale om den anden finaleplads.

Skotlands hold fra Aberdeen Curling Club med Barton Henderson forsvarede det europamesterskabet, som de skotske herrer havde vundet året før, ved at besejre Norge i finalen med 6-4. Skotterne blev ellers "kun" nr. 3 i grundspillet men formåede at besejre Sverige med 7-4 i semifinalen og sidenhen altså også Norge, som ellers var gået ubesejret gennem grundspillet. Det var Skotlands anden EM-titel for mænd (og den anden i træk). Sølvmedaljerne gik som nævnt Norge, mens bronzemedaljerne gik til Sverige, som dermed vandt EM-medaljer for sjette EM i træk.

Værtslandet Danmark blev repræsenteret af et hold fra Hvidovre Curling Club bestående af Per Berg, Gert Larsen, Jan Hansen og Michael Harry. Holdet sluttede for andet EM i træk på sjettepladsen efter seks sejre og fem nederlag i grundspillet.

Round robin

Semifinale og finale

Samlet rangering

Kvinder 

De elleve hold mødtes alle-mod-alle (round robin-kampe), hvilket gav otte kampe til hvert hold. Som noget nyt i forhold til året før var slutspillet blevet udvidet til fire hold. De fire bedste hold fra grundspillet gik videre til semifinalerne, hvorfra vinderne gik videre til finalen om guld og sølv. De to tabere af semifinalerne blev begge tildelt bronzemedaljer.

Sveriges hold fra Karlstads Curlingklubb med Elisabeth Högström som kaptajn vandt for fjerde gang EM-titlen for kvinder ved at besejre Norge med 10-9 i finalen. Det var første gang, at Norges kvinder vandt medaljer ved EM i curling. Bronzemedaljerne gik til Vesttyskland, som ligeledes vandt sin første EM-medalje for kvinder, og Skotland, som dermed vandt bronze for femte år i træk. De forsvarende mestre fra Schweiz sluttede på sjettepladsen.

Danmark blev repræsenteret af et hold fra Hvidovre Curlig Club bestående af Helena Blach, Marianne Jørgensen, Astrid Birnbaum og Malene Krause. Holdet opnåede en femteplads efter seks sejre og fire nederlag i round robin-kampene. Femtepladsen var Danmarks indtil da bedste EM-resultat for kvinder.

Round robin

Semifinaler og finale

Samlet rangering

Kilder / eksterne henvisninger 
World Curling Federation  
WCF Statistics – European Curling Championships 1980 – Men  
WCF Statistics – European Curling Championships 1980 – Women  
European Curling Federation  
ECF – European Curling Championships Winners  
Previous competitors and results of the EUROPEAN CHAMPIONSHIPS – 1980 in COPENHAGEN, Denmark

Noter 

1980
Sport i 1980
Curling i Danmark
Hvidovre